OpenLLM-France/wikimedia huggingface dataset:
# Bruno Cenghialta

Bruno Cenghialta (1962ko abenduaren 5a) italiar txirrindulari ohia da, profesionala 1986tik 1998ra. Geroago, zenbait txirrindularitza talderen zuzendaria izan da.

## Palmaresa

1988
* Hofbrau Kopa
* 2. Venetoko Giroan
1990
* 2. Placci Kopan
1991
* Frantziako Tourreko etapa bat
* 2. Romagnako Giroan
* 7. Donostia Klasikoan
1992
* 3. Wincanton Classicean
1993
* 2. Matteotti Sarian
* 3. Tre Valli Varesinen
* 3. Züricheko txapelketan
1994
* Bernocchi Kopa
* 2. Amstel Gold Racen
* 2. Pratoko Industria eta Merkataritza Sari Nagusian
* 9. Lieja-Bastogne-Liejan
* 10. Munduko Txirrindularitza Kopan
1995
* 6. Rund um den Henninger-Turmen
* 10. Donostia Klasikoan

## Sailkapen orokorra Itzuli Handietan eta Munduko txapelketan

| Lasterketa | 1986 | 1987 | 1988 | 1989 | 1990 | 1991 | 1992 | 1993 | 1994 | 1995 | 1996 | 1997 | 1998 |
| Italiako Giroa | 54. | 84. | - | 79. | - | 88. | - | 47. | 36. | 11. | 18. | 40. | 57. |
| Frantziako Tourra | - | - | - | - | 102. | 56. | UT | 38. | 25. | 15. | 56. | 112. | - |
| Espainiako Vuelta | - | - | - | - | - | - | - | - | - | - | - | - | - |
| Munduko errepideko txapelketa | - | - | - | - | - | 49. | - | 44. | 21. | - | - | - | - |
-: ez zuen parte hartu UT: utzi, ez zuen amaitu

## Kanpo estekak

Bruno Cenghialta - ProCyclingStats
* Datuak: Q2260962
# Bruno Duhamel

Bruno Duhamel (Mont-Saint-Aignan, Frantzia, 1975eko urriak 18), frantziar komikilaria da.

## Biografia

Arte Plastikoak ikasi zituen París I Panthéon-Sorbonneko unibertsitatean eta Arte Ederrak Angulemako fakultatean. 2006 urtetik Gidoilari ezberdinekin egin du lan, besteak beste, komiki sail hauetan: Kochka, Harlem eta Butch Cassidy. 2017ko otsailean atera zuen bere lehen albuma, Itzulera (jatorrizkoa, frantsesez, Le retour). Bere hurrengo lana 2018an argitaratu zuen, Inoiz ez (Jamais), 2019an #Nouveaucontact argitaratu zuen (euskaraz 2020ean argitaratua) eta urte berean 'Destins animés' album kolektiboan parte hartu zuen.

## Euskarara ekarritako obrak

* Inoiz ez (Jamais, 2018, Grand Angle), Harriet Ediciones. Itzultzailea: Miel Angel Elustondo Etxeberria.
* Itzulera (Le retour, 2017, Grand Angle), Harriet Ediciones. Itzultzailea: Miel Angel Elustondo Etxeberria.
** kontaktuberria t(#Nouveaucontact, 2019, Grand Angle), Harriet Ediciones. Itzultzailea: Miel Angel Elustondo Etxeberria.

## Erreferentziak

* ↑ «Bruno Duhamel - komikipedia» www.komikipedia.eus (Noiz kontsultatua: 2018-08-11).

## Kanpo loturak

* Autorearen webgunea
* Autoreari buruz Komikipedian
* Datuak: Q2926752
# Camp d'Esports

Camp d'Esports, Kataluniako Lleida hirian dagoen futbol estadio bat da. Club Lleida Esportiu taldearen jokaleku eta egoitza da.
1918an eraiki zen eta 13.500 ikusleentzako edukiera du.
* Datuak: Q2711030
* Multimedia: Camp d'Esports de Lleida / Q2711030
# Camp d'en Grassot i Gràcia Nova

Camp d'en Grassot i Gràcia Nova, Kataluniako Bartzelona hiriburuko Gràcia barrutian dagoen auzo bat da. 2009an 34.838 biztanle zituen. Barruti honen mugak honako hauek dira: Bailèn, Escorial eta Rosselló kaleak hegoaldetik, Les Camèlies kalea iparraldetik eta Sardenya kalea ekialdetik. Auzo honetako eraikinik nabarmenena La Sedeta antzinako lantegia da, gaur egun bigarren mailako heziketa insititutua eta kulturgune bilakatua. Auzo honek bere festa nagusiak irailean ospatu ohi ditu.

## Historia

Antzina Camp d'en Grassot auzoa Gràcia udalerriko muturrean zegoen landa edo baserri eremu bat zen, ondoren Bartzelonako Sagrada Família auzoa osatzera iragan zen. 1860an eremu honetan hainbat lurjabeek etxebizitzak eraikitzen hasi ziren, haietako bat Jeroni Grassot izan zelarik. Eginkizun horretarako Ildefons Cerdà arkitektoak Eixample barrutia eratzeko erabili zuen eredu berbera erabiltzea erabaki zuen.
1899an antzinako La Sedeta lantegia sortu zuten, hau 1976. urterarte martxan egon zelarik. 1978an Bartzelonako Udalaren jabegokoa bilakatu zen. Honez gain, garai hartako beste lantegi batzuk ere bazeuden, esate baterako Pujol eta Casacuberta Etxeak. Lantegi hauek eremu honetan ezartzearen arrazoia bertan zeuden lurpeko iturburuetako urez hornitzeko aukera izan zen.
1904-1913 bitartean Klaratarren ikastetxearen alboan dagoen Maria Bihotz Garbiaren eliza (Església de l'Immaculat Cor de Maria) eraiki zen. Bestalde, auzo honetako erakunde nabarmenetako bat Club Esportiu Europa kirol elkartea da, gaur egun bere futbol taldea hirugarren mailan jokatzen duelarik.

## Eraikinak

* La Sedeta
* Maria Bihotz Garbiaren eliza
* Nou Sardenya estadioa.

## Iruditegia

* Josep Anselm Clavé-ren monumentua.
* Maria Bihotz Garbiaren eliza.
* Club Esportiu Europa taldearen futbol zelaia.
* Herkulesen iturria.

## Kanpo estekak

* Camp d'en Grassot i Gràcia Nova auzoa Bartzelonako udal webgunean (Katalanez) (Gaztelaniaz)
* Datuak: Q2994821
* Multimedia: Camp d'en Grassot i Gràcia Nova / Q2994821
# Camp de Túria

El Camp de Túria Valentziar Herrialdeko eskualdea da, Llíria hiriburua duena. Iparraldean Alto Palancia du, ekialdean Camp de Morvedre eta Horta Nord, hegoaldean Horta Oest eta Hoya de Buñol eta mendebaldean Serranos.
Eskualdeak 16 udalerri ditu, 823,10 km²ko azalera du eta 2005ean 125.129 biztanle zituen.

## Udalerriak

| Udalerria | Biztanleria | Azalera | Dentsitatea |
| Benaguasil | 11.011 | 25,40 | 433,50 |
| Benissanó | 2.224 | 2,30 | 966,95 |
| Bétera | 20.740 | 75,70 | 273,98 |
| Casinos | 2.585 | 41,50 | 62,29 |
| l'Eliana | 16.552 | 8,80 | 1.880,91 |
| Gátova | 448 | 30,40 | 14,74 |
| Llíria | 22.706 | 228,00 | 99,59 |
| Loriguilla | 1.433 | 72,40 | 19,79 |
| Marines | 1.771 | 35,70 | 49,61 |
| Nàquera | 5.680 | 38,70 | 146,77 |
| Olocau | 1.479 | 37,40 | 39,55 |
| la Pobla de Vallbona | 20.431 | 33,10 | 617,25 |
| Riba-roja de Túria | 20.468 | 57,50 | 355,97 |
| Sant Antoni de Benaixeve | 5.746 | 8,70 | 660,46 |
| Serra | 3.074 | 57,30 | 53,68 |
| Vilamarxant | 8.767 | 71,10 | 123,31 |
Domeño/Domenyo berria ere eskualde honetan dago geografikoki, Llíriako lurretan eraiki baitzen; herri zaharra Serranosez zegoen.

## Azpieskualdeak

1970eko hamarkadatik zabaldu den banaketatik sortua, egungo Camp de Túria zenbait eskualde historikoren zatiekin osatu zen: Camp de Llíria osoa eta Calderona zein Pla de Quarteko zatiak.
Eskualdea hiru azpieskualde geigrafiko-historikotan bana daiteke:
* Camp de Llíria: definizio zehatzenean Benissanó, Casinos eta Llíriak osatua; batzuetan Benaguasil, Bétera, l'Eliana eta la Pobla de Vallbona ere sartzen dira bere baitan.
* Calderona: Bétera, Gátova, Marines, Nàquera, Olocau eta Serra. Beste herri batzuk Camp de Morvedren daude.
* Ribera del Túria: Benaguasil, l'Eliana, la Pobla de Vallbona, Riba-roja de Túria, Sant Antoni de Benaixeve eta Vilamarxant. Serranos eskualde ofizialean dauden Pedralba eta Bugarra ere bertan koka daitezke, harreman kultural, ekonomiko eta historikoengatik.

## Hizkuntzak

Eskualdeko udalerri gehienak eremu katalan hiztunean daude. Badira, ordea, espainiera lekuko hizkuntza den udalerri batzuk, egoera desberdinengatik:
* Gátovak Alto Palanciarekin harreman oso estua du eta 1995 arte Castellóko probintziaren barruan egon zen. Marinesen kasua antzekoa da.
* Loriguilla eta Sant Antoni de Benaixeve/San Antonio de Benagéber XX. mendean Serranos eskualdean eraikitako urtegi batzuek eragindako populazio mugimenduek sortuak dira; gauza bera gertatzen da Domeño/Domenyorekin: herri zaharra eta oraingoaren lur eremurik handiena Serranos eskualdean dagoenez bertan kokatu ohi da baina herri berriaren lurrak Llíriak inguratuta daude.

## Ikus, gainera

* Valentziar Herrialdeko eskualdeak
* Turia

## Kanpo estekak

* (Katalanez) Alto Palancia País Valencià, poble a poble, comarca a comarca webgunean.
* Datuak: Q122158
* Multimedia: Camp de Túria / Q122158
# Camp de l'Arpako geltokia

Camp de l'Arpa Bartzelonako metroaren geltoki bat da, Bartzelona udalerriko Sant Martí barrutian dago.
Geltokia 1970n inauguratu zen.
* Datuak: Q1866200
* Multimedia: Camp de l'Arpa metrostation / Q1866200
# Camp de Morvedre

El Camp de Morvedre Valentziar Herrialdeko eskualdea da, Sagunt hiriburua duena. Iparraldean Plana Baixa du, ekialdean Mediterraneoa, hegoaldean Horta Nord eta mendebaldean Camp de Túria eta Alto Palancia.
Eskualdeak 16 udalerri ditu, 271,16 km²ko azalera du eta 2012n 90.178 biztanle zituen. Morvedre Sagunt hiriaren izen historikoa da.

## Udalerriak

| Udalerria | Biztanleria | Azalera | Dentsitatea |
| Sagunt | 65.238 | 132,40 | 492,73 |
| Canet d'en Berenguer | 6.014 | 3,80 | 1.582,63 |
| Faura | 3.602 | 1,60 | 2.251,25 |
| Gilet | 3.328 | 11,30 | 294,51 |
| Benifairó de les Valls | 2.236 | 4,30 | 520,00 |
| Quartell | 1.523 | 3,20 | 475,94 |
| Estivella | 1.384 | 20,90 | 66,22 |
| Albalat dels Tarongers | 1.149 | 21,35 | 53,82 |
| Quart de les Valls | 1.076 | 8,41 | 127,94 |
| Algímia d'Alfara | 1.048 | 14,40 | 72,78 |
| Petrés | 1.019 | 1,90 | 536,32 |
| Benavites | 634 | 4,30 | 147,44 |
| Torres Torres | 614 | 11,80 | 52,03 |
| Algar de Palància | 555 | 13,20 | 42,05 |
| Alfara de la Baronia | 570 | 11,70 | 48,72 |
| Segart | 188 | 6,60 | 28,48 |

## Eskualde historikoak

1989tik ezagun egin den eskualde-banaketan bultzatu zen Camp de Morvedre egungo mugekin. Bi eskualde historikotako zatiak hartzen ditu:
* Valls de Morvedre, Vall de Segó edo les Valls: Benavites, Benifairó de les Valls, Canet d'en Berenguer, Faura, Quart de les Valls, Quartell eta Sagunt.
* Calderona: Albalat dels Tarongers, Alfara de la Baronia, Algar de Palància, Algímia de la Baronia, Estivella, Gilet, Petrés, Segart eta Torres Torres.

## Ikus, gainera

* Valentziar Herrialdeko eskualdeak
* Alto Palancia
* Sagunt

## Kanpo estekak

* (Katalanez) Alto Palancia País Valencià, poble a poble, comarca a comarca webgunean.
* Datuak: Q925790
* Multimedia: Camp de Morvedre / Q925790
# Camp Wood (Texas)

Camp Wood Texasko hiri bat da. Real konderrian kokatua dago. 2010ean 706 biztanle zituen, 1,30 kilometro koadrotan banatuta.

## Ikus, gainera

* Real konderria

## Kanpo estekak

* Datuak: Q981823
* Multimedia: Camp Wood, Texas / Q981823
# Camp Three (Montana)

Camp Three Ameriketako Estatu Batuetako erroldak esleitutako leku bat da. Musselshell konderrian dago, Montana estatuan. 138 biztanle ditu, 11,523736 kilometro koadroko azaleran banatuta.

## Ikus, gainera

* Musselshell konderria

## Kanpo estekak

* Datuak: Q963232
# Camp Verde (Arizona)

Camp Verde Arizonako herri bat da. Yavapai konderrian kokatua dago. 2010ean 10.873 biztanle zituen, 111,8 kilometro koadrotan banatuta.

## Ikus, gainera

* Yavapai konderria

## Kanpo estekak

* Datuak: Q983745
* Multimedia: Camp Verde, Arizona / Q983745
# Cathelotis

Cathelotis Copromorphidae familiako tximeleta genero bat da. Bere espezie tipoa Cathelotis sanidopa da.

## Espezieak

| Espeziea | Irudia | Egoera |
| Cathelotis sanidopa | | daturik gabe |

## Kanpo estekak

* Datuak: Q18522085
* Espezieak: Cathelotis
# Cathedine

Cathedine, galesez: Cathedun, Galesko herrixka bat da, Powys konderrian. Black Mountains eta Brecon Beacons Parke Nazionalaren barnean dago, Llangorse eta Bwlch udalerrietatik milia parera.

## Kanpo estekak

* Datuak: Q5052178
# Cathedral Basilica of Our Lady of Seven Sorrows

Ghanako iparraldeko muturrean katedral handi bat dago, Europako eta mendebaldeko Afrikako arkitekturaren nahasketa bakarra. Eraikuntza 1920an osatu zen eta erabat eraiki zen lokatzetatik abiatuta, eskualdeko eraikuntza-teknika tradizionalak erabiliz. Eraikinaren kanpoaldea oso ikusgarria da, baina aste honetan bisitatu nuen barruan zer zegoen ikusteko.
1972an, barrualdea apaindu egin zuten, eskualdeko lehen gotzain afrikarra sagaratzeko katedrala prestatzeko. Sirigu herrixkako zazpi emakume gonbidatu zituzten beren komunitatea ezaguna zen estilo tradizionaleko irudi katolikoen horma-irudiak eta erliebeak egitera. Emaitza arte erlijiosoa da, beste edozein lekutan ez bezala.
Ghanako Museoen eta Monumentuen Batzordean eta UNESCOren Gizateriaren Ondare izateko behin-behineko zerrendan erregistratutako monumentua da eraikina. 2006ko maiatzaren 17an, Benedicto xvi.a aita santuak “basilika txiki” mailara igo zuen.

## Erreferentziak

* ↑ (Ingelesez) «Navrongo, Ghana's Basilica of Our Lady of Seven Sorrows» The Hauns in Africa 2017-08-03 (Noiz kontsultatua: 2022-04-27).

## Kanpo estekak

* Datuak: Q4255947
* Multimedia: Cathedral Basilica of Our Lady of Seven Sorrows / Q4255947
# Catherine Apalat

Catherine Apalat (Tororo, Uganda, 1981eko abuztuaren 28a) argazkilaria eta kazetaria da, eta pertsona garrantzitsua Ugandako zinemagintzan.

## Biografia

Catherine Apalat UMWAko (Uganda Media Women's Association) kidea da.

## Erreferentziak

* Artikulu hau, osorik edo zatiren batean, {{{hizkuntza}}} Wikipediako «Catherine Apalat» artikulutik itzuli da. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.

## Ikus, gainera

* Zerrenda:Emakume argazkilariak

## Kanpo estekak

* Datuak: Q97155765
# Catherine (Alabama)

Catherine Ameriketako Estatu Batuetako erroldak esleitutako leku bat da. Wilcox konderrian kokatuta dago, Alabama estatuan. 65 biztanle ditu, 5,944728 kilometro koadroko azaleran banatuta.

## Ikus, gainera

* Wilcox konderria

## Kanpo estekak

* Datuak: Q1285333
# Cathedral City (Kalifornia)

Cathedral City Kaliforniako hiri bat da. Riverside konderrian kokatua dago. 2010ean 51.200 biztanle zituen, 55,7 kilometro koadrotan banatuta.

## Ikus, gainera

* Riverside konderria

## Kanpo estekak

* Datuak: Q578518
* Multimedia: Cathedral City, California / Q578518
# Cathedral Quarter (Belfast)

Cathedral Quarter, Ipar Irlandako Belfast hiriko barruti bat da. Barruti honetan dagoen Santa Ana katedralak izena ematen dio.

## Kanpo estekak

* Datuak: Q5052267
* Multimedia: Cathedral Quarter, Belfast / Q5052267
# Cathedral leizeak

Cathedral leizeak (ingelesez: Cathedral Caves) Zeelanda Berriko kostaldean dauden leize natural monumentalak dira.

## Ezaugarriak

Cathedral leizeak munduko hogeita hamar itsas kobazulo luzeenetako bat dira, Waipati hondartzan, Papatowai hegoaldean, Catlins kostaldean, Zeelanda Berriko hego-ekialdeko ertzean. Inguruko turistiko erakargarria eta ezaguna da, McLean urjauziekin batera.
Bi haitzulo sistema nagusiak itsaslabarrean elkartzen dira eta batek 30 metroko sabaia du. Askotan pinguino urdinak ikus daitezke inguruan.
Kobazuloak bi ordu baino ezin dira bisitatu, itsasaldiaren alde banatan. Kobazuloetara sartzeko errepideak lur pribatuak zeharkatzen ditu, eta erabiltzaileari kuota txiki bat kobratzen zaio errepidea mantentzen laguntzeko.
Eguraldi txarrarekin sarbidea itxi egiten da.

## Iruditegia

* Leizeak kanpotik.
* Barruko irudia.
* Barruko irudia.

## Erreferentziak

* ↑ www.cathedralcaves.co.nz/index.htm

## Kanpo estekak

* (Ingelesez):Webgune ofiziala.
* Datuak: Q1050864
* Multimedia: Cathedral Caves / Q1050864
# Cathelijn Peeters

Cathelijn Peeters (Dongen, 1996ko azaroaren 6a) herbeheretar atleta bat da, bereziki abiadura eta hesi lasterketetan lehiatzen dena.
2024ko Udako Olinpiar Jokoetan zilarrezko domina lortu zuen 4 x 400 m errelebo lasterketan.
Urrezko domina bana irabazi zuen Munduko Atletismo Txapelketan 2023an eta Pista Estaliko Munduko Atletismo Txapelketan 2024an, bi domina Europako Atletismo Txapelketan eta urrezko domina bat Pista Estaliko Europako Atletismo Txapelketan 2023an. Europako Jokoetan brontzezko domina lortu zuen 400 m hesidun lasterketan, 2023an.

## Nazioarteko palmaresa

Olinpiar Jokoak :
| Urtea | Lekua | Domina | Proba |
| 2024 | Paris (Frantzia) | 02 ! | 4 × 400 m |
| Munduko Txapelketa ||||
| Urtea | Lekua | Domina | Proba |
| 2023 | Budapest (Hungaria) | 01 ! | 4 × 400 m |
| Pista estaliko Munduko Txapelketa ||||
| Urtea | Lekua | Domina | Proba |
| 2024 | Glasgow (Erresuma Batua) | 01 ! | 4 × 400 m |
| Europako Jokoak ||||
| Urtea | Lekua | Domina | Proba |
| 2023 | Chorzów (Polonia) | 03 ! | 400 m vallas |
| Europako Txapelketa ||||
| Urtea | Lekua | Domina | Proba |
| 2024 | Erroma (Italia) | 01 ! | 4 × 400 m |
| 2024 | Erroma (Italia) | 03 ! | 400 m vallas |
| Pista estaliko Europako Txapelketa ||||
| Urtea | Lekua | Domina | Proba |
| 2023 | Istanbul (Turkia) | 01 ! | 4 × 400 m |

## Erreferentziak

* 1 2 (Ingelesez) «Cathelijn Peeters (Athletics): Prize list and results» TheSports.org (web.archive.org) 2024-06-11 (Noiz kontsultatua: 2024-08-14).
* ↑ (Frantsesez) «Cathelijn Peeters» Jeux Olympiques Paris 2024.

## Ikus, gainera

* Atletismoa 2024ko Udako Olinpiar Jokoetan

## Kanpo estekak

* (Ingelesez) World Athletics
* Datuak: Q113290100
* Multimedia: Cathelijn Peeters / Q113290100
# Bruno Ledoux

Bruno Ledoux (Paris, 1964ko urriaren 1 - ) frantziar enpresari, zinema ekoizle eta bildumazalea da. Ezaguna da, batez ere, Libération egunkariaren akzioak erosiz erreskatatu zuelako. 2011 eta 2014 artean akziodun nagusia izan zen, eta 2014an egunkariaren ikuskapen kontseiluaren presidente bilakatu zen.
2015etik Altice Media Group taldearen sortzaile eta akziodun minoritarioa da. Enpresa honek Libération, L'Express, L'Expansion, L'Étudiant, I24news telebista katea eta beste hainbat komunikabideren kudeatzailea da. Le Nouvel Économisteren eta Agate Météo komunikabideen akzioduna ere bada. Biarritz Olympiqueren kontrol akzioduna izan zen 2017ko uztailetik 2018ko maiatzera bitarte. France Vià telebista kate lokalen sarearen sortzailea izan zen 2017an. 2014an Ilbarritz jauregia erosi zuen, hotel bat eraikitzeko asmoz.

## Familia

Charles Ledouxen hereniloba da, 1881an Société Minière et Metallurgique Peñarroya enpresa sortu zuena. Albert Ledoux ere bere aitona da, de Gaullen ordezkaria izan zena Hego Amerikan Bigarren Mundu Gerran. Familiak erroak ditu Biarritzen.

## Erreferentziak

* ↑ (Frantsesez) «Bruno Ledoux, l'homme qui veut bousculer « Libé »» Les Echos 2014-03-31 (Noiz kontsultatua: 2021-10-13).
* ↑ (Frantsesez) Bonnefon, Olivier. (2014-12-08). Château d’Ilbarritz à Bidart : "une folie raisonnable" pour Bruno Ledoux. ISSN 1760-6454. (Noiz kontsultatua: 2021-10-13).

## Kanpo estekak

* Datuak: Q16534243
# Bruno Liljefors

Bruno Andreas Liljefors (Uppsala, 1860ko maiatzaren 14a - Stockholm, 1939ko abenduaren 18a) suediar margolaria izan zen.
1879tik 1882ra Suediako Arte Ederren Errege Akademian ikasi zuen. Hurrengo urteetan ikasketa-bidaiak egin zituen Alemanian, Italian eta Frantzian. Naturaren bizitzako margolari suediar garrantzitsuena eta eraginkorrena izan zen.

## Iruditegia

* Azeriak, 1885
* Sorbeltz arruntak, 1886
* Azerien familia, 1886
* Jeppe lotan, 1886
* Erbinudea txont arruntekin , 1888
* Eper bitxiloreekin, 1890
* Itsas arranoaren habia, 1907
* Azeria ahate basatien zelatan, 1913
* Beltxargak, 1920
* Antzarak lumajea aldatzen, 1921
* Arranoa erbi bat harrapatzen, 1924
* Isats-zuriko arranoak ehizan, 1924
* Eiderrak egunsentian, 1928
* Belatz eta lira-oilarrak (1884)
* Belatz handia zuhaitz batean
* Aitaren erretratua (1884)
* Anna (1885)
* Neguko paisaia gailupekin, 1891
* Neguko paisaia egunsentian, 1900
* Elur-erbia, 1908
* Elur-erbia, dañaría gabe

## Kanpo estekak

* Datuak: Q730008
* Multimedia: Bruno Liljefors / Q730008
# Bruno Lima

Bruno Lima Basolu, (San Juan (Argentina), 1996ko otsailaren 4a), boleibolean lehiatzen den kirolari argentinarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta brontzezko domina eskuratu zuen boleibolean Argentinako taldearekin, Frantziaren eta ROC taldearen atzetik.
Tokion, honako hauek osatzen zuten taldea: Facundo Conte, Santiago Danani, Luciano De Cecco, Agustín Loser, Bruno Lima, Nicolás Méndez, Ezequiel Palacios, Federico Pereyra, Cristian Poglajen, Martín Ramos, Matías Sánchez eta Sebastián Solé-k.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Gizonezkoak, estalia |

## Erreferentziak

* ↑ «Bruno Lima» olympedia.org (Ingelesez)
* ↑ Bruno Lima WorldofVolley-en (Ingelesez)

## Kanpo estekak

* Datuak: Q26710722
* Multimedia: Bruno Lima / Q26710722
# Bruno Hortelano

Bruno Hortelano Roig (Wollongong, 1991ko irailaren 18a) espainiar esprinterra da, 100 eta 200 metroko lasterketetan aditua. 2016ko Europako Atletismo Txapelketan, 200 metroko txapeldun bilakatu zen Churandy Martina herbeheretarra deskalifikatu eta gero.
Gonzalo Hortelano bilbotar zientzialariaren semea, Australian jaio, Kanadan eta Cornell Unibertsitatean ikasi zuen.

## Emaitzarik onenak

| Fecha | Distancia | Marca |
| 2016 | 100 m. | 10.06 (Espainiako errekorra) |
| 2016 | 200 m. (aire librean) | 20.12 (Espainiako errekorra) |
| 2013 | 4x100 m. | 38.46 (Espainiako errekorra) |
| 2014 | 200 m (pista estalian) | 20.75 (Espainiako errekorra) |

## Erreferentziak

* ↑ Gómez Peña, J.. (2016-8-18). ««Mi padre me cuenta cuando pasó el Athletic por la Ría»» El Correo.
* Datuak: Q14596668
* Multimedia: Bruno Hortelano / Q14596668
# Bruno Lafont

Bruno Lafont (Boulogne-Billancourt, 1956ko ekainaren 8a) frantziar enpresaria da.
Frantziako enpresaburua da. Lafargeko zuzendari nagusia izan zen 2006tik 2015era, Holcimekin bat egin zuenean LafargeHolcim izateko. LafargeHolcimeko presidentekidea izan zen 2015etik 2017ko apirilera.

## Bizitza goiztiarra

Lafont 1956an jaio zen. HEC Parisen lizentziatu zen 1977an eta Parisko École nationale d'administration-n.

## Karrera

Lafont 1983an Lafarge-n sartu zen auditore gisa finantza sailean. Gero Alemanian eta Turkian lan egin zuen. 2006ko urtarrilaren 1ean izendatu zuten zuzendari nagusi. Bere agintaldian, Lafargeren nazioarteko hedapena gainbegiratu zuen 70 herrialdetara, Lafarge Ipar Amerikako akziodun minoritarioak eskuratzea barne. Horrez gain, kostuak % 60 murriztu zituen lehen urtean, batez ere estalkietako filiala deuseztatuta. 2008ko abenduan Orascom Cement erosi zuen, Orascom Construction Industries-en filiala, 8.800 milioi euroren truke, eta Albert Frère eta Nassef Sawiris milioidunak ekarri zituen Lafargeko administrazio kontseilura. 2015ean CEO kargua utzi zuen, Holcim-ekin bat egin eta gutxira. Horregatik, 2,5 milioi euroko plusa eman zioten. LafargeHolcimeko presidentekidea izan zen 2017ko apirilera arte.
Lafont Électricité de France eta ArcelorMittalen administrazio kontseiluetan dago. Txinako Chongqing alkatearen aholkularia da. Fondation nationale pour l'enseignement de la gestion erakundeko presidentea ere bada.

## Erreferentziak

* ↑ Bruno Lafont, ex-PDG de Lafarge : «Les autorités françaises nous ont encouragés à maintenir nos activités en Syrie»
* ↑ Bruno Lafont
* ↑ Bruno Lafont, l’homme qui transforme Lafarge
* ↑ Lafarge va racheter Orascom Cement pour 8,8 milliards d'euros
* ↑ Le patron de LafargeHolcim quitte le groupe
* ↑ Conseil d’administration

## Kanpo estekak

* Datuak: Q2926852
# Bruno Hiriart

Bruno Hiriart (Baiona, 1983ko abuztuaren 10a) lapurtar errugbilaria da, errugbi XV. modalitatean aritzen dena.

## Ibilbidea

* -2003 : Anglet ORC
* 2003-2005 : Biarritz olympique
* 2005-2009 : US Dax
* 2009-2015 : Section Paloise
* Datuak: Q2926832
# Bruno Koloniakoa

Bruno Koloniakoa (Kolonia, c. 1030 - Serra San Bruno, 1101eko urriaren 6a) kristau lekaidea izan zen, Kartusiar Ordenaren sortzailea. Lehen monasterioa, La Grande-Chartreuse, Grenoble inguruan sortu zuen 1084an. Gregorio XV.ak kanonizatu zuen, 1623ko otsailaren 17an. Jaieguna, urriaren 6an ospatzen da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016/05/29 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q312314
* Multimedia: Bruno of Cologne / Q312314
# Caudete de las Fuentes

Caudete de las Fuentes Valentziako Erkidegoko udalerria da, Requena-Utiel/Plana d'Utiel eskualdean eta Valentziako probintzian kokatua.
2009ko urtarrilaren 1eko erroldaren arabera 669 biztanle zituen.

## Ikus, gainera

* Valentziako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1993398
* Multimedia: Caudete de las Fuentes / Q1993398
# Caudete

Caudete Albaceteko udalerria da, Corredor de Almansa eskualdean dagoena. Historikoki valentziarra, gaur egun ere harreman handiak ditu Alt Vinalopóko herriekin.
2022ko urtarrilaren 1eko erroldaren arabera 10.135 biztanle zituen.

## Ikus, gainera

* Albaceteko udalerrien zerrenda

## Kanpo estekak

* (Gaztelaniaz) Udalerriari buruzko informazioa.
* Datuak: Q1606055
* Multimedia: Caudete / Q1606055